افغانستان ده دوکتور اشرف غنی احمدزی وظیفه سینی تسلیم آلدی.
افغانستان ده سیلاونی قازانگنی اعلان ایتیلگن اشرف غنی احمدزی، جمهور رئیسلیک وظیفه سینی  بوکون ایسکی جمهور رئیس حامد کرزی دن تسلیم الدی.
احمدزی تحلیف مراسیمیده، آنت ایچیش بیلن افغانستان نینگ ینگی جمهور رئیسی صفتیده اوز وظیفه سیگه رسما باشله دی.
تحلیف اوچون جمهور رئیسلیک قصری بولگن ارگ ده مراسم ترتیب بیریلدی. مراسم گه ترکیه دن باش وزیر اورین باسری بولینت اریچ قتنه شتی.
مراسم گه پاکستان جمهور رئیسی ممننون حسین، ایران و هندوستان جمهور رئیس اورین باسرلری دن علاوه دولت رویسی اورین باسری بیلن حکومت لر نینگ بلند رتبه لی شخصیت لری قتنه شتیلر.
جمهور رئیس لیک دور تسلیم مراسمیده، جمهور رئیس اشرف غنی احمدزی دن علاوه  جمهور رئیسلیک نینگ بیرینچی و ایکینچی اورین باسرلری بیلن دوکتور عبدالله عبدالله و اونینگ اورین باسرلری هم آنت ایچدیلر دوکتور اشرف غنی احمد زی بیانیه سی نینگ بیر قسمیده شونده دیدی:
"اجتماعی عدالت صلح نینگ تیبینی و اساسینی تشکیل بیرماقده دیر.بیر جمعیت ده عدالت سیزلیککه سبب بوله دیگن بیرصلح، قیسقه پیتلی وکیسیک بولیب، بیز نی مقصدیمیز منزلی گه ایتیشتیره آلمه یدی.. بیز بوکون بونی کورستدیک که بیر بیریمیزنی قبول ایته دیگن بولیب میز. ومنه شو بیربیریمیزنی قبول قیلیش صفتیمیز بیلن دایمی صلح تمان باره الیشیمیز ممکن دیر. ثبات و امنیت نی تامین ایتیش و مستحکملشتیریش، پارالل حکومت لر نینگ یوقه تمسدن بورون ممکن ایمسدیر. سیزگه سوز بیره من که بیر ملی بیرلیک حکومتی نی توزه تیش بیلن همه پارالل حکومت لرگه بیتیش نقطه سینی قویه من انشالله"
اشرف غنی احمدزی نینگ بیانیه سیده ایتیلگن ینه بیر مهم سوزی هم شوندن عبارت دیر:"اونوتمه یلیک که بیز جهادنینگ حقیقی وارث لریگه بورچلی میز. جهاد نینگ حقیقی وارث لری افغانستان نینگ کمبغل و مظلوم خلقی دیرو. بیوه خانم آنه لر و یتیم لریمیز دیرلر... معلوللر و جهاد یولیده گی حقیقی شهید لریمیز نینگ معصوم عایله لری دلریر. همه میز گه بیز گه لازم دیربیرلیکده اوشبو بویوک دین نینگ بجریلیشی یولیده بیلیمیز نی محکم باغله سک . بو کون عزیز اولکه میزده صلح، استقرار، تینگ لیک و بیردملیک نینگ تامین ایتلیشی اوچون بیز نینگ جهادیمیز جهاد اکبر گه اوزگریش کونی دیر... بیزگه لازم دیر که اوشبو جهاد اکبر بیلن هر بیرته بیوه لریمیز و یتیم لریمیز نینگ کوز یاشلرینی ارتیب قوریتیش اوچون مجاهدت قیلیب، بویوک الله و بر حق رسولی حضوریده ، خلقیمیز گه بیرگن سوزیمیز نی توتسک. بو نینگ اوچون بیز نینگ مسئولیتیمیزباردیر."
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
